Alustuseks minu lend Londonisse hilines mitu tundi. Positiivsest küljest tutvusin lennujaamas vahva neiuga, kellega sai see tüütult pikk aeg koos veedetud. Reaalselt Londonisse jõudsin Eesti aja järgi kell 4 hommikul (kohalik aeg 2 öösel). Alustasin ilusti oma jalutuskäiku hosteli poole. Loomulikult ei olnud mul õrna aimugi, kas olen õigel teel. Usaldasin oma kaarti. Raamat näpus, võõrastel tänavatel ekseldes, astus mitmel korral mu juurde kohalik ja küsis ega ma abi ei vaja. Ja ma ei vajanud. Olin endas  kindel. Tipuks oli muidugi see, et üks mees kutsus enda juurde ööbima. Wõih.  Hostelisse jõudsin peale pooletunnist jalutuskäiku.    Koolitus oli ülilahe. Tutvusin väga paljude meeldivate inimestega ning sain uusi kogemusi. Igati kasulikult veedetud päev.    Õhtul läksime koos paari teise UWC inimesega õhtust sööma ja niisama jalutama. Õhtusöök oli ülimaitsev. Arvatavasti ka kõige kallim, mis ma kunagi ise olen maksma pidanud :D, aga mis seal ikka. Vahel võib end hellitada. London on  just öösel eriti ilus. Kõik need tuled igalpool! Uudne kogemus oli ka metrood kasutada. Itaalias olin ma seda varem teinud, aga siin oli see kuidagi teine. Kultuuri osa. Enamus inimesi tormas töölt koju, ajaleht näpus, täielikult omas mullis.     Oma ainsat täispikka päeva Londonis alustasin Notting Hillis. Jalutasin seal ringi, külastasin kogu seda turgu seal. Ja see oli meeletu! Palju rahvast, muusikud, kauplejad. Edasi jalutasin  Hyde Parki s ning  Kensingtoni  aedades. Seal on ka loss,  kus kunagi printsess Diana elas. Igatahes, vaatamata külmale ilmale otsustasin vältida ühistransporti nii palju kui võimalik. Edasine teekond viis mind Madame Tussaud muuseumi poole. Poolel teel märkas mulle silma üks pood, kust tahtsin süüa osta. Sisenedes avastasin, et tegu oli hiiglasliku kaubamajaga, kus isegi müüdi jõuluasju!  Lõpuks jõudsin ma sihtpunkti. Muuseum oli küll ülitore, aga ma ei ole siiani otsustanud, kas see päris oli raha väärt (500.- krooni). Vahakujud olid vahvad, õudustetuba  samuti. Samas tundus, et igal pool üritatakse sulle midagi pähe määrida.     (ps. see pilt on tiinale :D mulle isegi ei meeldi rooobert) :D    Peale vahakujude elamust otsustasin veelkord Thamesi äärde minna. Seekord teist teed pidi. Et ikka rohkem linna näha. Sai siis külastatud nii palju vaatamisväärsusi kui inimvõimed lubavad. Big Ben'st Piccadilly Circus'ni. Nautisin kõike.  Viimasel hommikul käisin veel Harrodsi kaubamaja juures ning käisin Hyde Parkis kõnepidajate nurgas kõnesid kuulamas. Suhteliselt veider oli. Tänu ilusale ilmale oli ka park  võrratu. Võrratud sügisvärvid. Lõpuks oligi aeg lennujaama minna ning tagasi Tallinna jõudsin 22 paiku.     Vot selline lühike kokkuvõte. Kui külm vesi hostelis ja ligi ajavad võõramaalased välja jätta, oli vahva reis.    Rohkem pilte: http://fotoalbum.ee/photos/maimarii/sets/1061369